Liviyaning Misrat shahrida ko‘ngillilar tomonidan tashkil etilgan xalq lashkari Sirt shahrini IShID jangarilari qo‘lidan ozod qilish uchun yurish qilishga tayyor. Bu haqda Yevropadagi nashrlar xabar tarqatgan. "Biz tayyormiz. Sirtga yurish boshlashdan oldin xavfsizlik masalasini hal qilib olish lozim", degan jangchilar rahbarlaridan biri bo‘lgan general Muhammad al-Gasri. Uning qayd etishicha, jangchilar xalqaro hamjamiyat yordamiga umid qilmoqda. Ular yordam olinmasa ham Sirtni ozod qilishga urinishlarini bildirishgan. "Xalqaro hamjamiyatdan ta’minot borasida yordam kerak. Xususan bizga qurollar va o‘q-dori zarur", degan general.